Pan bagnat

O pan bagnat, spisso pe errore chiammato pure pain bagnat, jè na marenna nizzarda cu verdura e uoglio 'e auliva int'a na 'mposta.

 Storia 
'N lenga nizzarda, o dialètto occitano pruvenzale ca se parla a Nizza, pan bagnat vò dicere pane 'nfuso: 'nfuso 'e uoglio d'auliva.

Ao prencipio fuje a marenna pe a fatica 'e piscature e ati fatecature, cumposita cu 'ngredjente facile e 'e poco prezzo. Pe chestu, u tunno, ca mò fa parta da cumpusezione int'a tutte é puteche, se mètte ao posto 'e l'alice salate. U tunno jéva, ao  XIX seculo e ao prencipio do XX, nu pesce carestuso, a cumfronto cu l'alice, pesce ordinario. A varjanta cu u tunno jè quinde a varjanta "ricca" do pan bagnat. 

A cumpusezione ne fa nu mangià cumplèto, lesto ra preparà, cunzumà e purtà apprjesso.

 Cumpusezione 
A cumpusezione cunziste 'n verdura sultanto da zona 'e Nizza, cu tunno o alice e n'ovo sodo tagliato a rutelle. Tutto chestu vène arraquato cu uoglio 'e auliva e na jotta 'e acito, pe fà "azzuppà" buono u pane, rennennolo chiu facile ra mazzecà.

Categoria: Marenne
Categoria:Cucina